钦定古今图书集成/明伦汇编/官常典/第660卷 > 《赋得姑苏台送周仕宣南台典史》
## 钦定古今图书集成/明伦汇编/官常典/第660卷 > 《赋得姑苏台送周仕宣南台典史》

元瞿智

高台嵬嵬插天起，势压雄城三百里。云窗雾阁迷绛
烟，日日吴王醉西子。桂膏兰烬烧春云，锦丝瑶管空
中闻。甲兵重来破歌舞，粲齿修眉散如雨。双钩带血
不敢飞，城荒草碧春风吹。祇今惟有台前月，曾照吴
宫花发时。慷慨悲歌叹陈迹，霜乌怨啼霜叶赤。明朝
送客过锺陵，西望茫茫正湖白。